
Liu fere, qui investigant res naturales et humanas, sic in hoc studio versari 
solent, ut, si cujusque rei invenerint causas proximas, videantur sibi habere cognitum 
penitusque perspectum, quid quaeque sit et valeat; nimisque incuriosi, unde, quae ob- 
servatione habent explorata, repetenda sint et cur talia reperiantur atque omnino sint, 
id ne quaerant quidem aut negent quaerendum esse; fuisse enim illa et futura esse 
semper. Ut si pestilentia pervadit urbes et agros celerique morte rapit innumeros 
aetate florentes; si fluminibus exundantibus vel incendiis delentur segetes operaque 
hominum, pagi et oppida: quaesitant omnes, quae sit causa tot tantorumque malorum, 
idque summo jure; licet enim sperare, posse illa in posterum hominis solertia praeca- 
veri et evitari, Quae vero quaestio est major et gravior, ea plerumque non ponitur; 
neque enim sic quaeri solet: cur tandem Natura tantum valeat, ut rebellet contra ho- 
minem deleatque ejus opera; cur tandem fiat, ut Natura, cujus sine omni dubio est 
deservire homini, saepe non serva sit, sed domina domino suo infestissima et perni- 
ciosissima? Et tamen patet in promptuque est, qui satis habeant dixisse: sic quidem 
fieri, scitum esse illud poétae: „Elementa odisse opera hominum, hoc igitur qui di- 
cant, eos manifestum est nihil dicere; quod enim ita fit, hoc ipsum alienum est ab 
ea conditione et lege, qua Natura divinitus creata et facta est, 

Uti, si accidunt ea, quae diximus, sie etiam, si quis mor?/wr, investigari solent 


causae proximae; cur autem homini omnino moriendum sit, id non quaeritur; et si tu 

quaeris, sic plerique breviter respondent, ut dictitent* omnibus hominibus csse mori- 
endum; hac conditione hominem natum esse, ut moriatur, neque quaerendum esse ul- 
terius. At formidat homo mortem et cohorrescit exanimati corpus. Qui potest vero, 
si mors naturae humanae conveniens est, illa movere formidinem . et. horrorem? Qui 
potest illius, quod Naturae est congruens, sensus esse contrarius? 

Quae cum ita sint, videamus Commilitones carissimi, quid libri sacri, quibus 
continetur religio revelata, doceant esse mortem. 

Hi igitur libri testantur, mortem — quam dicunt discessum animae a corpore ac 
dissolutionem conjunctionis, quae intercedat inter vivi hominis animam et corpus © — 
repetendam esse a peccato originali, h, e. ab illo peccato, quod in Paradiso commi- 
serint primi parentes. Tales enim primos illos homines a Deo creatos et factos esse, 
ut non solum eorum anima sed etiam corpus immortale esset; ?) sed quum peccaverint 
contra Deum, morti abnoxios factos esse et ipsos et totum genus hominum, qui, quum 
ab illis originem ducant, parentum infecti sint peccato et damno, Teste utor Paulo 
apostolo, cujus haec sunt verba notissima et luculentissima: ,, Propterea sicut. per unum 
hominem peccatum in hunc mundum intravit et per peccatum mors et a in omnes 
homines mors pertransiit, in quo omnes peccaverunt,“ 3) 

Hoc igitur docent libri sacri: si nullum hominum esset peccatum, nullam omnino 
eorum fore mortem; nullam fore dissociationem duarum partium, ex quibus: constet 
homo, animae et corporis; corpus enim non fore ut esset caducum, et dissolutum in 
pulverem rediret eo, unde factum sit, Quum'vero genus humanum infectum sit pec- 
cato primorum parentum, inde factum esse, ut quidquid hominum vivat in terra, mo- 
riendi necessitati obnoxium sit; qui ab Ada orti sint genitore, eos mortem debere 
Adae peccato; omnibus esse moriendum, quia omnes in Ada peccaverint, *) 

Quum igitur mors repetenda sit a peccato, vere dicitur, Deum Creatorem non 


esse auctorem mortis, sed potius vitae sempiternae.) Homo ipsemet sibi paravit 

*) ad Phil. I, 20—24. — 2) Sap. II, 23, — 3) ad Rom. V, 12. — *) Quod omnibus liominibus 
moriendum est, Adam in causa est; quando vero et quali quisque intereat morte, id ipse 
mereri potest. Ut moriatur neque permaneat in terra et Sanctus et qui judicum sententia morte 
damnatus e vivis tollitur, illud quidem fit per peccatum originales ut vero maleficus hacce turpi 
non alia intereat morte, id meruit ipse, — $} Sap. I, 13, 14. 

mortem, quod elatus superbia disjunxit se a Domino suo et patre amantissimo, Defi- 
eientem consecuta est mortalitas factaque mutatio in malam partem. Atque in hanc qui- 
dem sententiam, quum Eva Adamo prior defecerit a Deo omniumque hominum prima 
pecenverit, dicit Ecclesiasticus:*) A muliere Zuėtium factum est peccati et per 
illam morimur o7zes. Quod vero Eva seducta est a serpente, haecce legis in 
libro Sapientiae: ?) „mvidia Diaboli mors introivit in orbem terrarum“ in ean- 
demque sententiam dicit Christus: 8) „Ue (diabolus) homicida erat ab initio," 

Itaque quum mors, quae praesens est atque adest in mundo, non ad Deum refe- 
renda sit auctorem, sed repetenda ab invidia diaboli et superbia peccatoque hominis; 
tantum abést, ut illa nihil habeat, quod non consentaneum sit homini, ut morte nihil 
ab illo sit alienius. Quae accidunt tum, quum homo moritur, illa quidem non acci- 
dunt praeter naturam, neque quidquam fit violatis legibus (quas dicunt) naturali- 
bus, Moritur homo, quod corpus humanum certo modo affectum est; hoc autem 
effectum est causis, quae antegressae sunt, et hae causae repetendae sunt ab causis 
prioribus, ita ut, quamvis difficile sit negotium, possit tamen fieri, ut quis inde a 
primo sono nascentis usque ad ultimum gemitum agentis et efflantis animam persequa- 
tur et monstret continuam seriem causarum. Sed hoc, quod vitae humanae certa sunt 
momenta, quorum alterum enaseitur et efficitur altero, nihil habet miri; illud vero 
profecto permirum est, quod ista momenta universa ad morlem tendunt, et quoque 
quod accedit momento propius acceditur ad interitum, qui adest nulla arte evitabilis; 
uno verbo ut dicam: quod ipsamet vita est mors perpetua, hoc est, etsi nihil fit 
praeter naturam, com/ra naturam vel maxime, Nam hoc ut fiat, non voluit et auctor 
est Deus, qui creavit et feeit hominem victurum non moriturum, Ut enim dissocien- 
tur duae illae partes, ex quibus conjunctis quum constet homo, dicitur 40710, id alie- 
num est ab idea vel potius prorsus contrarium est illi ideae, quae Deus voluit, ut es- 
set realis, quum creabat hominem eoque creando perficiebat et absolvebat creationem 
Universi. Quum igitur homo ea lege creatus sit, ut non fiat discessus animae et 
corporis; qui nune est dissoluti corporis humani interitus, quod ille est contra legem. 
creationis, idem est quoque contra naturam a Deo creatam. 


————D 


°) Eccl.. XXV, 334. — 7) Sap. E, 24 — "Y Joan. VIII, 44 

Tametsi vero mors libris sacris interpretibus aliena est a primitiva natura homi- 
nis, atque in hanc sententiam Apostolus?) eam hominis dicit Znzm?cam, quae ab Re- 
demptore generis humani swperanda et destruenda sit: | attamen interdum mitius. de 
morte loquuntur et libri sacri. et S. S, Patres, Sic enim dicunt libri sacri: morte 
educi animam e custodia;*?) tum, morte Zerrestrem domum ujus habitationis dis- 
solvi; ™) tum, mortem esse depositionem tabernaculi; *?)- porro, mori -esse obdor- 
mire; 33) denique, cum desiderio expectandum. esse, quae morte at, corporis dissolu- 
tionem.**) Gregorius vero Nazianzenus mortem dicit vitae aeternae natalem; 
Gregorius Nyssenus obstetricem ad vitam were sic dictam; Mugustinus pro- 
vectionem ad civitatem Dei; Prudentius praeparationem vitae: Bernardus ja- 
nuam ad vitam aeternam. 

His et quae similia de morte cogitata et dicta inveniuntur in libris sacris et 
apud S, S. Patres, non tollantur ea, quae supra de morte diximus, meque valent eo, 
ut mors non aliena ab homine eique inimica judicanda sit. Est enim tenendum et ur- 
gendum, Deum non esse auctorem mortis, sed hominem peccatorem invidumq"e dia- 
bolum. Illud vero si spectamus, Christum redemisse nos a peceato et quae inde enata 
sint malis, moriendum quidem nobis esse, qui simus filii Adae, sed si iidem simus 
vel evadamus filii Dei, vieturos nos esse animo ac resurrecturos a mortuis cum Chri- 
stoque fore ut glorificemur: tum mors praeter illam, quam in ea inesse diximus, hanc 
quoque alteram habebit vim, quae tamen non tam ad ipsam'mortem pertinet, quam ad ea, 
quae post mortem propter Christi merita. nobis sperare licet. Nam qui in Christo justifica- 
tus est, ei mors est Janua ad vitam aeternam, vel provectio ad civitatem De, brevi- 
ter ut dicam, „justificato valet mors omnia, quae S. S. Patres eam valere volunt. : Qp- 
tima quoque sunt, quae in libris sacris dicta attulimus, Est enim erop/ánda, quae 
morte fit, dissolutio, quod mortis via pervenitur ad Christum; | obdormzupt vero mo- 
rientes ita, ut expergiscantur ad vitam. sanctam et beatam; atque educitur liberata 
anima ex Custodia, quod, ex quo peccatum est, praegravata materia corporis cohibe- 


tur et saepe impeditur, quominus moveatur liberius et perveniat quo tendit ad perfe- 


?) 1. Cor. XV, 25, 26. — 10) Ps, 141, 8. — 5:2. Cor. V, 1. — 1252. Petr. I, 14. — 
5) 1. Thess. H, 13. — 1. Cor. XV, 20. — =") Philpp. I, 23. 

ctam virtutem vitaeque sanctitatem; est mors quoque depositio tabernaculi sed — id 
quod adjungit Apostolus IL, Cor, V, 4. — non ut ezspoliemur sed supervestiamur, 
eum ad finem, ut absorbeatur, quod mortale est, a vita; postremo est mors finis 
omnium malorum, quod ipsa mors ultimum est malum illorum malorum, quae ex pec- 
cato nata sunt. 

In utramque igitur partem valet vis mortis, ita tamen, ut, quam priore loco di- 
ximus vim, sit vis propria inhaereatque in ipsius mortis natura neque ab illa separari 
possit, dum adest in mundo. Hinc nefas est, esse et constare illam in mundo re- 
dempto, sed est inimica, quae sit expugnanda, quamque certum sit, sublatum iri; id 
quod his ipsis verbis testantur libri sacri. 15) Quod vero loco secundo diximus valere 
mortem, haec vis tota pendet ex redemptione pertinetque ad eos, qui participes sunt 
redemptionis, Haec quidem vis non ita est in ipsa morte, ut sine illa mors omnino 
sit nulla ob eamque causam haecce vis non valet in omnes homines, sed tantum in 
justificatos. Non licet igitur simpliciter dicere, mortem esse finem omnium. malorum, 
vel mori esse obdormire, vel exoptandum ut dissolvatur atque intereat corpus huma- 
num. Namque in peccatorem haec omnia minime valent. Simpliciter et absolute si 
loquimur, morte nihil a natura humana est alienius. Atque haec quidem vis valet 
etiam in justificatum, Qui moritur, sive est sanctus, sive peccator, is morte solvit 
poenam, quam filius Adae debet peccato originali; sed qui sanctificatus est, is per 
mortem liberatur ab omnibus malis, quae ex peccato nata sunt. Quod peccato debi- 
(um postquam solvit, nulla eum manent mala; beatificabitur a: D'eo accipiens coronam 
justitiae, quam ei reddet Dominus justus judex,'5*) atque vestietur in illa die iterum 
corpore novam. victurus eamque beatam aeternamgue: vitam. 

Peccatoris vero si quaeris quae sit conditio, ille quidem: eandem cum sancto luit 
poenam, quam. debet eidem peccato, unde quae enata sunt mala, laborat genus huma- 
num, donec est et vivit in terra.. Sed mors peccatoris illud non habet, ut mortui de- 
sinant omnia. mala, sed. ut incipiat et. nascatur miseria: sempiterna.. Peccator non ita 
obdormit moriens, ut expergiscatur beatus; etsi enim peccator quoque resurget, non 


erit tamen. haec resurrectio. altera vita sed aliera mors.. 


———— 


1 1. Cor. XV. — 16) 2, Timoth. IV, 8. 

Qui sequitur libros sacros sibique persuasit, mortis eam esse vim, quam illi di- 
cunt; is intelligit, cur etiam justus tum quum appropinquat hora mortis, quamvis 
magna sit ejus fides, caritas, spes, attamen praeterea indigeat gratia divina, ut pio 
gratoque in Deum permaneat animo sustineatque et superet mortem. Quod enim mors 
contra naturam est; eam ob causam non absunt sed manent ejus terrores, quippe qui- 
bus significetur et manifestetur propria ejus vis et essentia. Unum hoc esse potest, 
ut homo morte fat superior vi fidei, caritatis, spei ideoque vi gratiae divinae, qua 
illae virtutes retinentur et augentur. Quo firmius et fortius divinae illae virtutes in- 
fixae inhaerebunt in animo morientis, eo indubitantius et certius sustinebuntur et su- 
perabuntur mortis terrores, ' Neque desunt homines sancti, quibus in atris tenebris 
mortis divinitus adsit lux Clarificationis; unde evidens est, mirum quantum valere 
gratiam divinam in iis, qui amant Deum, vimque non sublatae sed usque grassantis in 
terra mortis esse fractam, atque fore ut ipsa mors destruatur obsorbeaturque in victo- 


ria redemptoris, 17) 

